Everything is made in China (скарочана – Eimic) мае пяцігадовую гісторыю і за гэты час ужо дасягнула міжнароднай вядомасці. Свой дэбютны альбом яны запісвалі ў Канадзе, пасля чаго атрымалі нямала запрашэнняў на фестывалі. У 2008 годзе каманда грала на Heineken Open'er Festival – буйнейшым музычным фестывалі ва Усходняй Еўропе, з’ездзіла ў тур па Польшчы і Фінляндыі. Летась гурт выдаў свой альбом у Японіі, а часопіс Rolling Stone назваў Eimic "адным з самых прыемных адкрыццяў расійскай незалежнай сцэны і адной з лепшых айчынных інды-рокавых камандаў".